Panya manyoya-marefu (Lophiomys imhausi) ni mnyama mgugunaji wa nusufamilia Lophiomyinae katika familia Muridae anayetokea Afrika ya Mashariki. Mwili wa panya manyoya-marefu unaweza kukua hadi urefu wa sm 36 au sm 53 pamoja na mkia. Kuna manyoya marefu yenye ncha nyeusi au za fedha juu ya koti ya malaika kama sufu iliyo zito, kijivu na nyeupe. Uso na miguu ina manyoya mafupi meusi. Arufu ya manyoya marefu na magumu zaidi yaliyo na miviringo myeusi na myeupe inaenda kutoka kwa kichwa hadi juu ya msingi wa mkia. Arufu hiyo inapakana na ukanda mpana wa manyoya meupe yanayofunika eneo la ngozi ya tezi. Nyayo za mbele ni kubwa na kidole 1 kina ukucha mfupi tu huku vidole 2-5 vikiwa na kucha ndefu zilizopindika. Wakati paka huyo anapotishwa au kuchochewa arufu inasimama ikifichua ngozi ya tezi. Ncha za manyoya katika eneo hili ni ya muundo wa kawaida, lakini vinginevyo manyoya hayo ni kama sifongo yenye nyuzi na uwezo wa kufyonza kiowevu na yana muundo wa sega. Panya huyo anajulikana kupakia manyoya hayo kwa makusudi sumu kutoka kwa gome la msunguti, Acokanthera schimperi, ambalo hutafuna, na hivyo kuunda utaratibu wa ulinzi unaoweza kuugua au hata kuua mbuai wanaojaribu kumwuma.